O ubytovaní
Hotel Villa Huber *** sa nachádza v historickej budove z roku 1830, vďaka tomu si tu užijete naozaj úchvatnú atmosféru. Leží v mestečku Afritz, ktoré je známe predovšetkým svojím jazerom Afritzer See (700 m), len o niečo ďalej leží tiež Feld See a Brenn See (4,5 km). Ak prejdete ďalších 15 km, dostanete sa k obrovskému a krásnemu jazeru Ossiacher See. Okrem jazier je v okolí aj množstvo ďalších zaujímavostí - pevnosť Landskron (13 km), termálne kúpele Römerbad (14 km) či KärntenTherme (21 km). V zime si tu užijete parádne lyžovanie v kvalitných ski areáloch. Tým najbližším je Gerlitzen Ski Area (8 km), v dojazdovej vzdialenosti potom Kaiserburg a Strohsack (14 km), ski resort Falkert (25 km), Turracher Höhe (30 km).
Kde budete spať?
Ubytovaní budete v dvojlôžkovej izbe, ktorá je vybavená elegantným historickým nábytkom. Nechýba tu satelitná televízia, WiFi pripojenie a vlastná kúpeľňa so sprchovacím kútom. Za príplatok si môžete vybrať tiež priestrannejšiu trojlôžkovú či rodinnú izbu.
Na čom si pochutnáte?
V hoteli si pochutnáte na kvalitných korutanských pokrmoch. Každé ráno vás čakajú raňajky formou bufetu, kde si vyberiete z mliečnych produktov, čerstvej zeleniny, salám, syrov a pečiva. Popoludní sa tešte na večeru s tromi chodmi s predjedlom a šalátovým barom. Kedykoľvek počas dňa si môžete v hotelovej reštaurácii dopriať kávu s dezertom či malú desiatu.
Kde budete relaxovať?
Za relaxáciou sa vydajte do menšieho útulného wellness centra priamo v hoteli. Nájdete tu fínsku saunu a relaxačné lehátka. Za príplatok si môžete dopriať tiež masáž.
Cestujete s deťmi?
Deťom sa bude v hoteli určite páčiť. Zapožičať si môžu omaľovánky a detské knihy (v zime). Vonku je potom detské ihrisko s hojdačkou.
Niečo naviac
Nudiť sa nebudú ani dospelí. Pre tých je tu herňa s biliardom, futbalom a stolným tenisom.
Hotel Villa Huber ***
Millstätter Straße 101 , Afritz am See
Rakúsko
+421 233 006 990
od 15:00 Check Out
do 10:00
Po dohode s recepciou
Žiadna
Zdarma
Možnosti ubytovacieho zariadenia
Okolie ubytovacieho zariadenia
0,7 km
100 m
6,8 km
Tipy na výlet
KorutánskoTip na výlet
Výnimočne nádherná a predsa Slovákmi málo navštevovaná - presne taká je oblasť Korutánska na juhu Rakúska. Prekvapí vás tu nielen krásna príroda, ale tiež množstvo jazier ako stvorených na letné radovánky aj šport. Medzi tie najobľúbenejšie patrí jazero Wörthersee, Faaker See, Ossiacher See či Liesertal a Maltatal.
Čo robiť v Korutánsku?
- vydajte sa na túru pešo alebo na bicykli po úpätí pohoria Karawanken
- preskúmajte "ružové údolie" Rosental
- skúste adrenalínový paragliding v údolí riek Drau
- navštívte Hrad Hochosterwitz vypínajúci sa na vápencovej skale
- s deťmi sa vydajte do parku miniatúr Minimundus
V zime si so sebou zabaľte aj lyže - zídu sa vám v jednom z mnohých lyžiarskych stredísk.